als_Latn dik_Latn sag_Latn
Prokuroria: Sheshel e ka vendin në Hagë
Prokuroria e Gjykatës së Hagës ka kërkuar për të dytën herë që Vojisllav Sheshel të kthehet në paraburgim në Sheveningen.
Politiko
E Mërkurë, 21 Janar 2015 | 18:45
0 Komente.
Prokuroria e Gjykatës së Hagës ka kërkuar për të dytën herë që i akuzuari për krime lufte Vojisllav Sheshel, i cili është liruar përkohësisht, të kthehet në paraburgim në Sheveningen.
Prokuroria është ankuar kundër vendimit të gjyqtarit Jean Claud Antoneti, i cili e ka hedhur poshtë kërkesën e parë që Shesheli të kthehet në burg.
Në ankesë, kryeprokurori Serge Bramertz përsërit pohimin që Shesheli me sjelljen dhe deklaratat e tij në Serbi ka “minuar” frymën e vendimit për lirim të përkohshëm, i cili është bërë për arsye humanitare.
Sheshel, siç ka thënë Bramertz , ka deklaruar në mënyrë të qartë se ai nuk do të kthehet në Tribunal dhe ka kërcënuar njerëzit që bashkëpunojnë me Prokurorinë. / KP
als_Latn als_Latn slv_Latn als_Latn als_Latn als_Latn als_Latn als_Latn als_Latn